সাময়িক এই জটিলতা কেটে গেলে ভারতীয় ফুটবলে প্রত্যাবর্তনের অপেক্ষায় রয়েছেন আট বছর আগে ডার্বি জয়ের নায়ক। এবেলা.ইন-এর পক্ষ থেকে চিডির সঙ্গে যোগাযোগ করলে তিনি বলে দেন, ‘‘ফের ভারতীয় ফুটবলে ফিরতে চাই।’’ তবে ফেরার মঞ্চ হিসেবে তিনি আইলিগ নয়, বেছে নিতে চান আইএসএল-কেই। চিডি বলছিলেন, ‘‘আইএসএল-এ বিশ্বের নামি দামি তারকারা খেলতে আসে। ওদের পাশে খেললে নিজের কেরিয়ার সার্থক হবে।’’ এরপর তাঁর সংযোজন, ‘‘আইএসএল-এ র‌্যান্টি, ডুডু’দের খেলা দেখেছি। ওরাও আইএসএল-এ বিদেশিদের পাশে সফল। আমিও ওদের পথে হেঁটে নিজের জাত চেনাতে চাই।’’